title: "S\u00f6l'"
text: "\n\nS\u00f6l (de. Sylt, mo./\u00f6-f. Sal, da. Sild) es dat lungst en gurtest Ail\u00f6n fan D\u00fctskl\u00f6n. Hat liit fan Nuur\u0111en t\u00f6 S\u00fc\u0111ern weesterfuar fan di left Huk fan Sleeswig-Holstiin. \n\nS\u00f6l es \u00f6n D\u00fctskl\u00f6n fuaral bikeent d\u00f6\u00f6r di turistisk wichtig \"Kurorte\" sa \u00fcs Weesterl\u00f6n, Kaamp en Woningstair en uk aur di binai 40 km lung Str\u00f6n \u00f6n di Weesterkant. \u00d6n di Somer sen bit hent\u00f6 150.000 Lir \u00fcp S\u00f6l. Ark Dai kum masi Aarberers fan't hiile Nuur\u0111friisl\u00f6n me di Toch aur di Hindenburg-Dam. Me en \"Stj\u00fc\u00fcrkraft\" fan aur 500,- \u20ac fuar ark S\u00f6lring \u00f6n't Jaar es dit Ail\u00f6n mal wichtig fuar di Wertskep \u00f6n Nuur\u0111friisl\u00f6n en Sleeswig-Holstiin. \n\nDi Gimiinden haa \u00f6n't Jaar 2010 \u00fctreekni leten, dat twuntig Jaaren f\u00f6rter bluat jit ombi 10.000 Lir \u00fcp S\u00f6l uuni ken, aurdat di H\u00fc\u00fcsing bit hent\u00f6 des Tir forkoopet uur. Jen gurt Trap \u00fcp des Wai es dit Ofbreeken fan tau gurt H\u00fc\u00fcsing me 12 Uuninger \u00f6n di Bomhoffstraat en di Steinmannstraat \u00f6n Weesterl\u00f6n (2010, biluki uk dit Skelt f\u00f6rter \u00f6nern). Diar uur n\u00fc Uuninger becht, wat jit sa j\u00fc\u00fcr forkoopet uur, dat diar ek olterfuul S\u00f6lringer hen ken.\n\nMaaten fan 't Ail\u00f6n\n 99.14 km\u00b2 gurt\n 35 km lung (N t\u00f6 S)\n 13 km breer (W t\u00f6 U)\n Hoogst Stair: 52 Meter aur di Weeterspail (\"Uwe-D\u00fcne\" \u00f6n Kaamp) bi Geest\n ombi 21.000 Iinuuner (2008)\n\nBikeent S\u00f6lring Lir \nJap Peter Hansen\nChristian Peter Hansen\nBoy Peter M\u00f6ller\nJens Mungard\nPeter Klint\n\nS\u00f6lring T\u0113rper \nGimiindi S\u00f6l\n\u0100richsem\nKairem\nMuasem\nMunkm\u0113sk\nRaantem\nTinem\nWeesterl\u00f6n'\n\nGimiindi Woningstair-Br\u0113derep\nBr\u0113derep\nWoningstair\n\nAin B\u00fc\u00fcrf\u00f6\u00f6gers\nH\u00f6rnem\nKaamp\nList\n\nLuki uk jir \n\u00dc\u00fcs S\u00f6l'ring L\u00f6n', d\u00fc blefst \u00fc\u00fcs helig\nS\u00f6l'ring Foriining\n\n S\u00f6l'ring histoori\n Biike\n Klima\u00e4nderung und K\u00fcste \u2013 Fallstudie Sylt\n S\u00f6l'ring boker\n Fuar S\u00f6l'ring Lir 2.0\n\nAil\u00f6nen"